Буш Жорж Уокер

Буш Жорж Уокер (6. 7. 1946-ж. т., Коннектикут штаты) – америкалык мамлекеттик ишмер; АКШнын 43-президенти (2001-жылдан). Жордж Буштун уулу. Йель университетинде окуган, Улуттук гвардиянын Техастагы учкучтар мектебин, кийин Гарвард бизнес мектебин бүтүргөн. Алгач нефть тармагында фирмада иштеген. 1995-ж. Техастын губернатору болуп шайланган. 1998-ж. экинчи ирет губернаторлукка шайланат. 2001-жылдан АКШнын президенти. 2004-жылы экинчи мөөнөткө кайра шайланган. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4